Wie geits ihm jetz däm Jubilar?  Wie die meischte Chör hei ou mir Müeh neui Sängerinne und Sänger zfinde. Schad, Singe isch eigentlich so öppis schöns, es isch guet für Körper und  Seel. Weis nid ob e Chor als Verein es Usloufmodäll isch. I de meischte Chorprojekt fählt es nid a Sängerinne und Sänger. Isch es der Verein wo abstosst? Wott me sich eifach nid binde. Näb em singe bietet e Chor ou Kameradschaft. Ou das tuet guet. Eigentlich sött me für ds Singe ou Chrankekassebiträg übercho. Drum freue mir üs über jedes neue Mitglied!